As fuents literarias mas antigas conoixidas, os poemas epicos d'a Iliada y a Odisea, se centran en os succesos arredol d'a Guerra de Troya. Dos poemas d'o quasi contemporanio d'Homero, Hesíodo, a Teogonía y Os Treballos y os Días, contienen relatos sobre a chenesi d'o mundo, a succesión de gobernants divinos y epocas humanas y l'orichen d'as trachedias humanas. Tamién se conservoron mitos en os himnos homericos, en fragmentos de poesía epica d'o ciclo troyano, en poemas liricos, en as obras d'os dramaturgos d'o sieglo V aC, en escritos d'os investigadors y poetas d'o periodo helenistico y en textos d'a epoca de l'Imperio Román d'autors como Plutarco y Pausanias.